กวงเป็นร้านอาหารทะลที่ยังคงรักษาเอกลักษณ์ของร้านมาตั้งแต่ยังเช่าลานจอดรถ ทำเป็นร้านทะเลเผาริมถนนรัชาภิเษก คือ ความสด อร่อย บริการที่เอาใจใส่ลูกค้าและราคาที่สมเหตุสมผล จนกระทั่งปัจจุบันได้พัฒนาเป็นร้านระดับภัตตราคารหรู ที่ยังคงรักษาคุณภาพเอาไว้ได้เหมือนเดิม โดยเฉพาะอาหารทะเลที่สดและใหม่ ที่เน้น ปู กุ้ง กั้ง ปลาหมึกและหอย แม้แต่เมนูเนื้อปูผัดผงกะหรี่ ที่ปรกติเขาจะใช้เนื้อปูเก่ามาทำ แต่ที่นี่เนื้อปูที่ใช้เป็นเนื้อที่ยังคงใหม่และสดทีเดียว ส่วนปูเผา กั้งทอดกระเทียม ปลานึ่ง/ทอด และกุ้งอบวุ้นเส้น ก็ยังคงเป็นเมนูยอดนิยมและรสชาติที่ดีอยู่เหมือนเดิมเช่นกัน แต่ส่วนสำคัญของร้านนี้ที่ทำให้เรามาทานค่อนข้างบ่อยก็คือ ความสะอาด การบริการ และราคาที่สมเหตุสมผลกับคุณภาพของอาหาร ที่ไม่แพงจนเกินไป หรือถูกแต่ใช้ของคุณภาพต่ำมาให้ลูกค้า